Η ιστορία της Θεσσαλονίκης μέσα από τα μνημεία της
[bookmark: _GoBack]Κατά τη σχολική χρονιά 2025-26 υλοποιήθηκε στο Πειραματικό Σχολείο Πανεπιστημίου Θεσσαλονίκης καινοτόμος δράση με τίτλο «Η ιστορία της Θεσσαλονίκης μέσα από τα μνημεία της» με συμμετοχή τριών τμημάτων του σχολείου. Σε αυτό το πλαίσιο δημιουργήθηκε μέσω της εφαρμογής ArcGis ένα πολύγλωσσο Storymap, δηλαδή μία ψηφιακή αφήγηση με αξιοποίηση ψηφιακών χαρτών. Μελετήθηκαν μνημεία από τρεις ιστορικές περιόδους της πόλης: της ρωμαϊκής, της βυζαντινής και της οθωμανικής. Επίσης, δόθηκε έμφαση στη συμβολή τριών αρχιτεκτόνων στη διαμόρφωση του αστικού τοπίου: του Γερμανού Ernst Ziller, του Ιταλού Vitaliano Poselli και του Γάλλου Ernest Hébrard. 
Μεταξύ άλλων, δημιουργήθηκαν τρεις ψηφιακοί χάρτες με τα μνημεία του ιστορικού κέντρου της πόλης: ένας χάρτης με τα ρωμαϊκά και βυζαντινά μνημεία, ένας χάρτης με τα οθωμανικά μνημεία και ένας χάρτης με τα έργα των Ziller, Poselli και Hébrard. Η ψηφιακή αφήγηση και οι χάρτες είναι διαθέσιμοι σε ιταλική, γερμανική, γαλλική και αγγλική γλώσσα.
Η ελληνική εκδοχή της ψηφιακής αφήγησης περιλαμβάνει ενημερωτικά κείμενα για τις τρεις ιστορικές περιόδους, παλιότερες εικόνες αλλά και φωτογραφίες που έβγαλαν οι μαθητές/τριες μας, τρεις ψηφιακούς χάρτες, μαρτυρίες για τα μνημεία από μεγαλύτερους σε ηλικία κατοίκους της πόλης και τέλος την ενότητα «Αναζητώντας τη γωνία λήψης». Στην ενότητα αυτή οι μαθητές/τριες μελέτησαν παλιές φωτογραφίες από μνημεία της πόλης και προσπάθησαν να εντοπίσουν τις ακριβείς γωνίες λήψης και να τραβήξουν μία ίδια φωτογραφία του σήμερα. Οι μαθητές/τριες σύγκριναν το παλιό με το νέο και κατέγραψαν τα συμπεράσματά τους. 
Οι ξενόγλωσσες εκδοχές της ψηφιακής αφήγησης, οι οποίες είναι προσβάσιμες και μέσα από την ελληνική εκδοχή μέσω κουμπιών με συνδέσμους, περιέχουν τα κείμενα και τους ψηφιακούς χάρτες. 
Μπορείτε να βρείτε το Storymap στον παρακάτω σύνδεσμο:
https://arcg.is/0mH8O10 
και σκανάροντας το παρακάτω QR code:

